Проект

НАРЕДБА

за допълнение на Наредба № Н-14 от 27.08.2009 г. за начина на провеждане, обхвата и организацията на контролните проверки на пътя и в предприятията и за класифицирането на превозвачите и на лицата, извършващи превози за собствена сметка

(обн., ДВ, бр. 71 от 2009 г., изм. и доп., бр. 13 от 2010 г., бр. 20 от 2012 г., бр. 22 от 2016 г., бр. 34 от 2018 г.)

**§1.** В чл. 14 се правят следните допълнения:

1. В ал. 3 се създава изречение второ: „Изпълнителна агенция „Автомобилна администрация“ съхранява протоколите от извършените крайпътни технически проверки в срок не по-малко от 36 месеца от съставянето им“.

2. В ал. 4 след думите „срещу подпис“ се добавя „и се съхранява на борда на превозното средство.“

**§2.** В Приложение № 1 към чл. 14, ал. 1 се създават т. 27 и 28:

„27. последният протокол от крайпътна техническа проверка, ако има такъв;

28. визуална оценка на техническото състояние на превозното средство.“

**§3.** В Приложение № 2 към чл. 14, ал. 2, в т. I „Списък на основните елементи на проверката на пътя (предоставя се на служителите, осъществяващи контрол на пътя)“ се създават т. 7 и 8:

„7. последният протокол от крайпътна техническа проверка, ако има такъв;

8. визуална оценка на техническото състояние на превозното средство.“

**Росен Желязков**

*Министър на транспорта,*

*информационните технологии и съобщенията*